gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl gl es ru pa gl gl da es en cs es es da gl vi sv gl gl sv gl it ru es es cs es it da gl fr mr es eo mr gl en da gl en da es en cs es en ru gl es cs es eo da es gl gl en gl gl en es vi gl it es it en fr eo en eo gl es en es eo gl gl gl gl gl gl en es en gl en gl it gl gl en gl en gl gl gl gl gl gl gl gl gl gl gl gl gl gl gl gl gl gl pt gl en es sv pt fr gl de gl de gl gl it gl en es en pt en gl en gl en gl en gl en gl en gl en gl en gl gl en gl en gl pt gl gl gl ca gl gl gl gl
Rueiros da Vila converterá Caión nun Festival durante 9 días - A Laracha - Que pasa na costa
Cultura axenda musica festival arte
O evento foi presentado hoxe por José Manuel López Varela, xunto a Mahoney, o responsable da entidade que xestiona o programa.
A segunda edición dos Rueiros da Vila converterá Caión entre o 20 e o 28 de agosto nun festival musical e cultural con concertos e actividades lúdicas dirixidas a todos os públicos. Unha aposta gratuita, financiada integramente con fondos municipais, que trata de remarcar ademais “o carácter de Caión como punto de referencia turística”, dando ademais a oportunidade de actuar a grupos locais.
Serán 8 días con propostas variadas, para todas as idades, en 4 escenarios únicos e envexables:
Escenario Salseiras: zona verde xunto ao acceso principal á praia.
Escenario Patio: finca situada entre a igrexa parroquial e o paseo marítimo.
Escenario Rueiro das Figueiras: praza Virxe dos Milagres.
Escenario Cárcere Vello: paseo marítimo.
A música será a gran protagonista, e en cada xornada na que hai presenza de DJs farase un segundo pase unha vez rematados os concertos, polo que a música continuará despois das 23:30 h.
O sábado 20 a dobre proposta comezará ás 18:30 h con 2B1_Selektah, grupo que amosa gran variedade fluíndo entre os beats do house e a música máis urbana, ademais de mesturar a música electrónica en todas as súas vertentes. Desde as 21:30 será a quenda para Pan Sen Fron, singulares pandeireteiras cuxa especialidade é tocar pola e en cuxo repertorio atoparemos pezas reinterpretadas cun estilo propio e característico.
O domingo 21 repetiranse os mesmos horarios. Pola tarde, co DJ Avocado. Á noite, con Fransy, Davide e Cibrián, un novo trío que trae unha proposta de música e letras tradicionais con aires novos e contemporáneos.
O luns 22 o protagonismo será para o supercombo musical Macheta Supah Sound (20:30 h), cunha mestura de estilos jazz, funk, blues e rock con ritmos da África occidental.
Para o martes 23 (20:30 h) está programada a actuación de Xackal, banda na que conflúen a música electrónica coa vitalidade das percusións.
O mércores 24 (20:30 h) continuarán os concertos coa música do banda larachesa Ambigüo que en breve presentará o seu novo LP.
O xoves 25 (20:30 h) será a quenda de Mad Martin Trío, a mellor banda galega de rock clásico.
O venres 26 a oferta volverá ser dobre, primeiro con Leuter (18:30 h), que presentará o seu novo directo, e Apart (21:30 h), banda de rock influenciada polos sons dos anos 70, pero cunha visión actualizada.
O sábado 27 concluirán os concertos coa música electrónica de Boneco (18:30 h) e a unión de culturas como ferramenta para promover a solidariedade e empatía entre os pobos do mundo a través do espectáculo visual e sonoro de Perfusión (21:30 h).
O domingo 28 o protagonismo será para os máis cativos cos Rueiros Pequeniños. Ás 13:00 horas teremos a actuación de Peter Punk e pola tarde, desde as 19:00 h, o contaconto musical As aventuras da castaña Garrida. Ambos eventos serán no Escenario Salseiras.
Como actividade complementaria, o mércores 24 desde as 12:30 horas coa colaboración da Confraría de Pescadores realizaranse os Roteiros da Vila, un percorrido polos lugares máis importantes da historia e tradicións de Caión guiado polo historiador local Marcos Amado que rematará cunha visita ao museo do Arquivo da Pesca.
Poden seguir as actividades no Facebook e instagram @rueirosdavilacaion.
Ángel Carracedo leva o Premio Otero Pedrayo 2022
2ª Galicia: O Outes queda só no alto
1ª Galicia: O Xallas mantense arriba de todo tras golear ao Mazaricos
Preferente: O Sofán consegue a súa primeira vitoria
O corcubionés Miguel Vázquez Freire, socio de honra da Galix
Ángel Carracedo leva o Premio Otero Pedrayo 2022
2ª Galicia: O Outes queda só no alto
1ª Galicia: O Xallas mantense arriba de todo tras golear ao Mazaricos
Preferente: O Sofán consegue a súa primeira vitoria
O corcubionés Miguel Vázquez Freire, socio de honra da Galix
María de Dina fai xoias con crebas: “Para min Louro, o mar e a natureza en xeral son inspirasión”
A Costa da Morte recibe o outono con moita festa
Arde un vehículo en Berdoias
Rescatan un can dun profundo foso en Vilar de Couso
Cristina Canosa: "Manter o suicidio como un tabú provoca que siga sendo unha cuestión silenciada e estigmatizada"
A ampliación do punto limpo da Laracha está cada vez máis cerca
Xa está en marcha unha nova edición do programa "A Laracha acolle"
Unhas xornadas de portas abertas sobre a pesca artesá pechan o programa "A Laracha Activa e o Mar de Caión"
COPYRIGHT 2019 QUE PASA NA COSTA
Aviso Legal y Condiciones de uso